2018. augusztus 15-én egy edzés során térd sérülést szenvedett. Két nappal később a Manchester City bejelentette, hogy a jobb térdében az oldalsó ínszalag sérült meg, de műtétre nem volt szükség és a játékosnak 3 hónapot kell kihagynia. 2018 októberében tért vissza a Fullham elleni angol ligakupa mérkőzésen, ahol ismét térdsérülést szenvedett és egy hónapig megint harcképtelenné vált. Felépülése után folytatta a edzéseket és a Watford elleni FA-kupa döntőben tért vissza, ahol gólt lőtt és további kettőt előkészített. A City végül 6–0-ra kiütötte ellenfelét és megnyerte a kupát, De Bruyne-t pedig a "mérkőzés embere" címmel tüntették ki. A klub története során először triplázott Angliában, ugyanis az angol kupa mellett az angol ligakupát és az angol bajnoki címet is begyűjtötte.